Diari Oficial de la Generalitat Valenciana


Sumari del DOGV 7571, del 15-07-2015 (2015/6513)

RESOLUCIÓ de 10 de juliol de 2015, del director general de Relacions amb les Corts, de la Presidència de la Generalitat, per la qual es disposa la publicació del conveni entre el Ministeri d'Agricultura, Alimentació i Medi Ambient i la Generalitat per a la gestió compartida de determinats aspectes de programació de l'aplicació informàtica del Registre General d'Operadors Ecològics (REGOE).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7571

Data del DOGV
:   15-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6513


Data del document
:   10-07-2015

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de juliol de 2015, del director general de Relacions amb les Corts, de la Presidència de la Generalitat, per la qual es disposa la publicació del conveni entre el Ministeri d'Agricultura, Alimentació i Medi Ambient i la Generalitat per a la gestió compartida de determinats aspectes de programació de l'aplicació informàtica del Registre General d'Operadors Ecològics (REGOE). [2015/6513]  
  
El Ministeri d'Agricultura, Alimentació i Medi Ambient i la Generalitat han subscrit, prèvia tramitació reglamentària, l'1 de juny de 2015, el conveni per a la gestió compartida de determinats aspectes de programació de l'aplicació informàtica del Registre General d'Operadors Ecològics (REGOE).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 443/2015 i que figura com a annex d'esta resolució.  
  
València, 10 de juliol de 2015.- El director general de Relacions amb les Corts: Antonio Torres Salvador.  
  
  
Conveni de col·laboració entre el Ministeri d'Agricultura, Alimentació i Medi Ambient i la Comunitat Autònoma Valenciana, per a la gestió compartida de determinats aspectes de programació de l'aplicació informàtica del Registre General d'Operadors Ecològics (REGOE)  
  
  
Madrid, 1 de juny de 2015  
D'una part, Carlos Cabanas Godino, secretari general d'Agricultura i Alimentació del Ministeri d'Agricultura, Alimentació i Medi Ambient, per raó del Reial Decret 319/2014, de 5 de maig, pel qual es disposa el seu nomenament, que actua en nom i representació de l'esmentat departament de l'Administració General de l'Estat, d'acord amb les facultats que li atribuïx el capítol I, 1.c, de l'Orde AAA/838/2012, de 20 d'abril, sobre delegació de competències del Ministeri d'Agricultura, Alimentació i Medi Ambient.  
I d'una altra, José Císcar Bolufer, conseller de Presidència i Agricultura, Pesca, Alimentació i Aigua, que actua en nom i representació de la mateixa conselleria, per raó de les facultats que li conferixen la Llei 5/1983, de 30 de desembre, del Consell, i el Decret 20/2012, de 7 de desembre, del president de la Generalitat, pel qual cessen i es nomenen consellers, secretari i portaveu del Consell, i facultat per a la subscripció del present conveni per raó de l'Acord del Consell de data 20 de febrer de 2015.  
Ambdós parts, que actuen en la seua respectiva representació, es reconeixen recíprocament capacitat i legitimació per a subscriure el present conveni de col·laboració i, per això,  
  
Exposen  
Primer. Que el Ministeri d'Agricultura, Alimentació i Medi Ambient (d'ara en avant MAGRAMA), a través de la Direcció General de la Indústria Alimentària, ha creat una aplicació informàtica consistent en una base de dades informatitzada denominada Registre General d'Operadors Ecològics (d'ara en avant REGOE), que inclourà les dades que es troben en els registres gestionats per les autoritats competents de les comunitats autònomes. Esta base de dades queda regulada pel Reial Decret 833/2014, de 3 d'octubre, pel qual s'establix i regula el Registre General d'Operadors Ecològics i es crea la mesa de coordinació de la producció ecològica.  
La creació d'este registre permet complir els requisits establits en la normativa comunitària, en particular als especificats en el Reglament (CE) 882/2004, del Parlament Europeu i del Consell, de 29 d'abril de 2004, sobre els controls oficials efectuats per a garantir la verificació del compliment de la legislació en matèria de pinsos i aliments i la normativa sobre salut animal i benestar dels animals, el Reglament (CE) 834/2007, del Consell, de 28 de juny de 2007, sobre producció i etiquetatge dels productes ecològics i pel qual es deroga el Reglament (CEE) 2092/91, i el Reglament (CE) 889/2008, de la Comissió, de 5 de setembre de 2008, pel qual s'establixen disposicions d'aplicació del Reglament (CE) 834/2007, del Consell, sobre producció i etiquetatge dels productes ecològics, respecte a la producció ecològica, el seu etiquetatge i el seu control.  
  
Per a la incorporació al sistema central de la informació corresponent a les comunitats autònomes, el REGOE comptarà amb diferents ferramentes (bé per gravació manual (via web); bé per servici web d'escriptura; o, bé per fitxer Excel preformatat). Les comunitats autònomes disposaran d'un sistema d'intercanvi de dades amb el REGOE, incloses les dades de caràcter personal i sense perjuí del que establixen les normes de protecció d'este tipus de dades, basat en el format comú de comunicació aprovat en la mesa de coordinació de la producció ecològica.  
Segon. Que la Comunitat Autònoma Valenciana està interessada en l'ús de l'aplicació creada pel MAGRAMA, per a poder compatibilitzar el registre corresponent als operadors que treballen en el territori valencià.  
Tercer. Que el MAGRAMA i la Comunitat Autònoma Valenciana estimen convenient la col·laboració d'ambdós institucions, a fi de compartir la utilització del codi font que servix de base a l'aplicació per a facilitar les operacions de registre d'operadors ecològics d'acord amb els principis i requisits previstos en el REGOE, a fi de disposar en el menor espai de temps possible i amb la màxima homogeneïtat a nivell estatal, de la informació requerida per la normativa europea referent a estes operadores.  
Per tot això que s'ha exposat, ambdós parts acorden la subscripció del present conveni de col·laboració, que es regirà per les següents:  
  
Clàusules  
  
Primera. Objecte  
L'objecte d'este conveni de col·laboració és regular la cooperació de les parts que el subscriuen amb vista a la gestió compartida del codi font que servix de base a l'aplicació informàtica REGOE.  
  
Segona. Obligacions de les parts  
El MAGRAMA donarà accés a la Comunitat Autònoma Valenciana, al codi font que servix de base a l'aplicació a la Comunitat Autònoma Valenciana, sense cost.  
La Comunitat Autònoma Valenciana adequarà a les seues característiques i necessitats la informació proporcionada pel MAGRAMA.  
No s'inclou la instal·lació pel MAGRAMA de l'aplicació REGOE a la Comunitat Autònoma Valenciana, ni el suport davant d'incidències durant el seu funcionament. Tampoc s'inclouen els servicis de manteniment correctiu, evolutiu o perfectiu, ni els d'adaptació que requerisca la Comunitat Autònoma Valenciana.  
La Comunitat Autònoma Valenciana es compromet a utilitzar l'esmentat codi font que permeta compatibilitzar la informació incorporada al seu registre amb la del REGOE.  
  
Tercera. Transmissió a tercers  
Atés que els drets de la propietat intel·lectual i industrial de l'aplicació pertanyen al MAGRAMA, la Comunitat Autònoma Valenciana es compromet a no transferir a tercers la informació compartida.  
  
Quarta. Finançament  
Este conveni no té repercussió financera per a cap de les parts respecte a l'altra.  
L'aplicació i execució d'este conveni, incloent-se a este efecte tots els actes jurídics que pogueren dictar-se en la seua execució i desenrotllament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Quinta. Duració  
Este conveni produirà efectes des del dia de la firma i estendrà la duració fins al 31 de desembre de l'any 2017, i pot ser prorrogat a fi de compartir les noves versions de l'aplicació per períodes de tres anys mitjançant un acord de les parts.  
  
Sexta. Futurs desplegaments  
Així mateix, el MAGRAMA es compromet a donar accés a la Comunitat Autònoma Valenciana, als futurs desplegaments del codi font que servix de base a l'aplicació informàtica REGOE que puguen realitzar-se en el període de vigència d'este conveni de col·laboració, tenint en compte que les versions posteriors d'esta aplicació no asseguren la compatibilitat amb el sistema autonòmic de registre d'operadors de la Comunitat Autònoma Valenciana que puga haver-se creat a partir del codi font compartit pel MAGRAMA.  
  
Sèptima. Responsabilitat  
El MAGRAMA no es fa responsable de l'ús que puga donar la Comunitat Autònoma Valenciana al codi font, ni de la possible pèrdua de dades que poguera ocasionar el codi en l'entorn autonòmic per un ús indegut.  
  
Octava. Seguiment de l'execució  
La Comunitat Autònoma Valenciana informarà el MAGRAMA de l'ús final donat al codi font i de la forma d'adaptació als seus sistemes per mitjà d'un informe d'avaluació.  
  
Novena. Modificació, incompliments i extinció  
Este conveni de col·laboració podrà ser modificat per mitjà de la subscripció de l'oportú acord de modificació, formalitzat abans que finalitze.  
Els incompliments de les parts de qualsevol de les seues obligacions, amb independència de ser causa de resolució del present conveni, podran donar lloc a l'exigència de la indemnització corresponent als danys que es puguen ocasionar a l'altra part o a un tercer.  
El conveni s'extingirà pel compliment del termini de duració o per resolució.  
Seran causa de resolució del present conveni de col·laboració:  
a) L'incompliment del seu objecte.  
b) L'incompliment d'una banda de qualsevol de les seues obligacions.  
c) La impossibilitat sobrevinguda de la seua realització.  
d) El mutu acord entre les parts o la decisió motivada d'una d'elles, que haurà de comunicar-se per escrit a l'altra part, almenys, amb dos mesos d'antelació a la data prevista de resolució.  
La resolució no afectarà la finalització de les activitats que estigueren en execució.  
  
Deu. Naturalesa jurídica  
Este conveni té naturalesa administrativa i es regularà pel que establixen els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i queda exclòs de l'àmbit d'aplicació del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, en virtut d'allò que s'ha disposat en l'article 4.1.c sense perjuí que siguen aplicables els principis i criteris d'eixa llei per a resoldre els dubtes i llacunes que puguen aparéixer.  
  
Les possibles controvèrsies que pogueren sorgir durant l'execució i interpretació seran conegudes i resoltes pels òrgans de la jurisdicció contenciosa administrativa, de conformitat amb el que establix la Llei 29/1998, de 13 de juliol, reguladora d'eixe orde jurisdiccional.  
I, en prova de conformitat, i per a la deguda constància de tot el que s'ha convingut, les parts firmen el present conveni de col·laboració, en triple exemplar, i en tots els seus fulls, en el lloc i la data a l'inici indicats.  
  
La ministra d'Agricultura, Alimentació i Medi Ambient, p. d. (capítol I.1.c de l'Orde AAA/838/2012, de 20 d'abril; BOE 24.04.2012), el secretari general d'Agricultura i Alimentació: Carlos Cabanas Godino.  
  
El conseller de Presidència i Agricultura, Pesca, Alimentació i Aigua: José Císcar Bolufer.